Samarqandda “benzin tashuvchi” yengil avtomobil yonib ketdi (video)

Samarqand viloyatida 19-aprel kuni “benzin tashuvchi” yengil avtomobil yonib ketdi. Bu haqda Facebook’dagi “Samarqand va samarqandliklar” guruhida videoxabar qoldirilgan.
“Xavfsizlik texnikasiga rioya etilmasligi, mana, qanday oqibatlarga olib keladi. Navoiy ko‘chasidagi ehtiyotsizlik qilgan ‘ko‘cha benzinchilari’”, — deb yozadi videoxabar muallifi.

Hodisa oqibatida hech kim jabrlanmagani aytilmoqda. Olov yong‘in xavfsizligi xizmati xodimlari tomonidan o‘chirilgan.
 “Daryo”ning Telegram’dagi rasmiy kanali — @toshqindaryo’ga a’zo bo‘ling!